Kamnik, 2. 6. 2025

POZDRAVLJEN BODOČI DIJAK, DIJAKINJA!

Vaša osnovnošolska leta se iztekajo in veseli nas, da ste izbrali našo šolo za nadaljnje izobraževanje. Po končanem prenosnem roku je bilo na naši šoli v programu gimnazija prijavljenih 142 kandidatov. Ministrstvo za vzgojo in izobraževanje nam je odobrilo vpis dodatnega oddelka, zato bomo lahko sprejeli kar 140 kandidatov. Vpis bo potekal v dveh krogih. V 1. krogu bomo na program gimnazije sprejeli 126 kandidatov, v 2. krogu pa 14 kandidatov. V šolskem letu 2025/26 bomo izjemoma ponudili španščino kot možnost drugega tujega jezika. Tako boste kandidati lahko izbirali med nemščino, italijanščino in španščino. Podrobnejše informacije o izbiri drugega tujega jezika preberite v prilogi.

Kandidati vse dokumente in informacije potrebne za vpis oddate spletno – **do 15. 6. 2025 izpolnite vpisni obrazec in priložite obvezne priloge** (glejte navodila). Izpolnitev obrazca je pogoj, da lahko sprejetim kandidatom izdamo SKLEP O SPREJEMU in POTRDILA O VPISU.

Vabimo vas, da se udeležite vpisa v 1. letnik programa gimnazija, ki bo potekal v **XXX**, ob **XXX**, v kabinetu šolske svetovalke Erike Zabret.

Vpisa se kandidat lahko udeleži sam ali v spremstvu staršev oz. skrbnikov. S seboj prinesite originale spričeval 7., 8. in 9. razreda.

Na sestanku boste obveščeni o tem, ali ste v 1. krogu sprejeti na izbrani program.

* Kandidati, ki boste sprejeti v prvem krogu, boste opravili vpis.
* Kandidati, ki ne boste sprejeti, boste prejeli navodila za izvedbo 2. kroga vpisa.

Rezultati 1. kroga izbirnega postopka oz. meja za sprejem v prvem krogu bo 20. 6. 2025 do 14. ure objavljena na spletni strani šole. Rezultati 2. kroga pa bodo objavljeni 30. 6. 2025 do 15. ure.

Lepo vas pozdravljamo in želimo uspešen zaključek osnovne šole!

Šolska svetovalka Ravnatelj

dr. Erika Zabret, uni. dipl. psih. dr. Branislav Rauter

**Navodila za izpolnitev vpisnega obrazca (rok za oddajo dokumentacije je 15. 6. 2025)**

1. V vpisnem obrazcu na spletni strani šole (<https://gssrm.si/>) izpolnite vsa zahtevana polja in priložite priloge.
2. Uporabniško ime je **XXX**, geslo **XXX**. Za vstop v obrazec je potrebna EMŠO številka kandidata.
3. Priporočamo izpolnjevanje na računalniku.
4. Pred izpolnjevanjem vpisnega obrazca pripravite vse potrebne priloge, saj **med izpolnjevanjem** **ne smete zapirati obrazca**. Obrazce za priloge najdete na spletni strani šole.

* Obvezne priloge so: fotografija, kopija spričeval 7., 8. in 9. razreda ter kontaktni podatki staršev za komunikacijo v sistemu eAsistent.
* Neobvezne priloge so: prijava na prehrano, naročilnica za učbenike, potrdilo o prepoznani nadarjenosti.

Priloge natančno izpolnite, natisnite in dajte v podpis staršem. Nato jih skenirajte ali dobro fotografirajte in shranite na svoj računalnik (dokumenti naj bodo v formatu jpg ali png; največja dovoljena velikost posameznega dokumenta je 1MB; na telefonu lahko uporabite npr. aplikacijo CamScanner, Simple Scanner).

1. Pred izpolnjevanjem vpisnega obrazca razmislite še o izbiri drugega tujega jezika (nemščina, italijanščina ali španščina) ter o sošolcu, s katerim bi želeli biti skupaj v oddelku.